Канон към свети Николай Чудотворец

Песен 1.

Ще отворя устата си и с Дух ще се изпълнят, и слово ще рукне от тях към Царицата и Майката, и ще се явя в светло тържество, и ще възпея с радост чудесата й.

Светителю отче Николае, моли Бога за нас!

Добър пастирю на Христовото стадо, радвай се, Николае, честен отче и учителю на жителите на Мира; и на мене дай да ти пея „Радвай се!“

Светителю отче Николае, моли Бога за нас!

Земни народи, нека се стечем, за да възгласяме „Радвай се!“ на светителя, защото той носи радост неоскъдна на вселената.

Слава на Отца и Сина и Светия Дух!

На тебе, който избави тримата воеводи от несправедлива смърт, ти викаме: радвай се, Николае, застъпник на прибягващите под твоята закрила!

И сега и винаги и во веки веков, амин.

Радвай се, Богородице Дево, която прие от ангела радост, и спаси величаещите те.

Песен 3.

Богородице — жив и несекващ Изворе — утвърди духовно възпяващите те, събрани в хор, и в твоята божествена слава ги удостой с венци на прослава.

Светителю отче Николае, моли Бога за нас!

Никой, който с упование прибягва към твоята защита, отче, не си отива от тебе напразно, но като ти казва „Радвай се!“, от тебе помощ получава, Николае; затова помогни и на мене, о всеблажени!

Светителю отче Николае, моли Бога за нас!

Ангелите се дивят, преподобни отче, на горещото ти застъпничество, а хората се радват, като чрез твоите молитви получават избавление от бесовските нападки, затова и ти казваме „Радвай се!“, прехвални Николае.

Слава на Отца и Сина и Светия Дух!

Шлем и непобедимо оръжие срещу дявола си ти, укрепление на християните и украшение на архиереите, чудни Николае: радвай се, велики чудотворецо, тихо пристанище за попадналите в буря.

И сега и винаги и во веки веков, амин.

Ти зачена своя Създател, Богородице, и роди Твореца и Господа на всички — моли Го да ни избави от всички беди, защото всичко, каквото поискаш, можеш да сториш като добра Родителка на благия Бог.

Седален, глас 8. Подобен: „На премъдростта...“

Ти възлезе на висотата на добродетелите, отче, и със сияния от чудеса се озари чрез тях, като наистина пресветъл пастир се яви на света, и непобедим застъпник за нас в бедите, затова, като победи преславно враговете, ти прогони лъжата и спаси от смърт човеците, Николае — моли Христа Бога да дари прошка на греховете на ония, които с любов почитат паметта ти.

Слава на Отца и Сина и Светия Дух и сега и винаги и во веки веков, амин.

Тази, която единствена сред жените е Дева, родила Бога по плът безсеменно, всички човешки родове облажаваме. В тебе Бог като Огън се всели и ти като Младенец кърмиш Твореца и Господа, затова ангелите и ние човеците заслужено прославяме пресвятото раждане на Христа от тебе и единогласно ти викаме: моли Христа Бога да дарува прощение на греховете на ония, които с вяра се покланят на твоето пресвято раждане.

Песен 4

Пребожественият Иисус, Който седи в слава на божествения престол, в лек облак дойде от нетленната Длан
 и спаси викащите: слава на Твоята сила, Господи!

Светителю отче Николае, моли Бога за нас!

Равен по власт на апостолите Николае, радвай се, понеже ти посрами ариевата ерес и победи дяволския смут с молитвите си — непрестанно се моли за твоите раби!

Светителю отче Николае, моли Бога за нас!

От ръцете на сарацина Амир ти избави юношата, а на родителите му дари радост, затова с тях и ние ти пеем „Радвай се!“, преподобни Николае.

Слава на Отца и Сина и Светия Дух!

Тримата воеводи ти, чудотворецо, спаси от несправедлива смърт, като на благочестивия цар се яви насън и с укор го възпря; от тях ти, Николае, прие „Радвай се!“ И мене укрепи с молитвите си!

И сега и винаги и во веки веков, амин.

Преблагословена Богородице, радвай се, защото си престол на Царя на всички, по-висок от серафимите — не се забавяй, но умолявай своя Син и нашия Бог за тези, които винаги те почитат заедно с блажения Николай.

Песен 5

Всички се удивиха със страх пред божествената ти слава, понеже ти, брак непознаваща Дево си поела в утробата си Бога над всички и си родила безвременния Син, и на всички възпяващи те ти даваш мир.

Светителю отче Николае, моли Бога за нас!

Еднакъв по звание с апостолите и подобно на ангелите стоящ неотстъпно пред Божия престол, ти посрами обезумелия Арий, затова ти викаме, Николае: радвай се, украшение на светителите и стълб на Църквата!

Светителю отче Николае, моли Бога за нас!

Дай ми ръка за помощ, Николае, като се молиш на Господа, понеже ме потапя бурята греховна, и доведи ме в тихото пристанище на покаянието, отче, с твоите молитви.

Слава на Отца и Сина и Светия Дух!

Макар и много беззакония да извърших, но неотстъпно се надявам на закрилата ти и винаги ти казвам: „Радвай се!“ А ти ме избави от всяка скръб и беда, защото можеш всичко, което пожелаеш.

И сега и винаги и во веки веков, амин.

Облак, по-висок от небесата, от който се отрони (като) Капка (Бог), всеблага Богородице, заедно със светител Николай измолете от Бога, да ни дари победа над враговете!

Песен 6

Като извършваме това божествено и всечестно празненство на Богородица, о богомъдри, дойдете с ръце да запляскаме и Родилия се от нея Бог да славословим.

Светителю отче Николае, моли Бога за нас!

Ти се яви Христов приятел и втори (апостол) Петър, отче: радвай се, понеже си стълб църковен и чудесен орган, който чрез Духа извършва чудеса и сладък звън издава. Затова, Николае, всякога ти пеем „Радвай се!“

Светителю отче Николае, моли Бога за нас!

Когато насъне благочестивият цар Константин чу строгите ти укори с епарха Авлавий, за онези мъже, които щяха да загинат несправедливо, той скоро заповяда да ги пуснат, а на тебе, Николае, пееше: „Радвай се!“

Слава на Отца и Сина и Светия Дух!

Ти беше кормчия на потъващия в морето кораб, отче; и на мен, обзетия от лютата буря на бесовски мисли отвори в ума и в сърцето ми платната на благоразумието, та да ти пея винаги „Радвай се!“ прехвални Николае.

И сега и винаги и во веки веков, амин.

Радвай се, пречиста Дево, радвай се, утвърждение на света, радвай се, понеже ти роди Син, Който е Бог на всички — моли Го, пренепорочна Богородице, да бъдат спасени душите ни!

Кондак, глас 3.

В град Мира ти, светителю, се яви свещенодейственик, защото като изпълни на дело Христовите евангелски слова, ти положи душата си за твоя народ и невинните спаси от смърт; затова и постигна святост, като велик тайноведец на Божията благодат.

Икос:

Нека сега възпеем с песни светителя, пастира и учителя на Мирския народ, та по неговите молитви да се просветлим, че ето — чист яви се той всецяло, нетленен по дух, принасящ на Христа непорочна, чиста и богоугодна жертва, като светител, очистен и с душа, и с тяло. Затова той е  истински застъпник и поборник на Църквата, като велик тайноведец на Божията благодат.

Песен 7.

Не послужиха на творението богомъдрите, вместо на Твореца, но като стъпкаха страховития огън мъжествено, с радост пееха: дивно възпяван Господи и Боже, благословен си!

Светителю отче Николае, моли Бога за нас!

Свети Николае, светителю Христов, радвай се, защото ти си радост неизказана на всички — дай и на мен ръка за помощ, та да ти казвам: „Радвай се, всеблажений!“

Светителю отче Николае, моли Бога за нас!

Когато чуха воеводите, че от тъмницата ги пускат по твоята повеля, те взеха свещници и ти принесоха, заедно с техния светлик, такива велегласни песни: „Радвай се, преподобни отче, избавителю наш!“

Слава на Отца и Сина и Светия Дух!

Някога ти чу окованите в тъмницата, чуй, Николае, и мен, който ти пея „Радвай се!“ и ме изтръгни от геенския огън!

И сега и винаги и во веки веков, амин.

Марийо, Господарке, Майко на Избавителя, приеми мене каещия се и прибягващия под твоя покров, за да не преставам да ти викам: радвай се, благодатна Богородице Вечнодево!

Песен 8.

Благочестивите момци в пещта бяха спасени от рождеството на Богородица: тогава пророчески изобразено, сега в действителност изпълнено, то вдига цялата вселена да Ти пее: Господа възпявайте, творения, и Го превъзнасяйте във всички векове!

Светителю отче Николае, моли Бога за нас!

Прехвални Николае, който по престол си равен на апостолите и заедно с ангелите служиш на Светата Троица, радвай се! Дарувай и на мене радост с твоите молитви.

Светителю отче Николае, моли Бога за нас!

Радвай се, Николае, кормчия на обзетите от буря! И бурята на моите страсти, подигната от бесовски помисли, ти усмири, понеже не могат вече да я търпя, но ти викам: радвай се, помощнико мой и застъпнико горещ!

Слава на Отца и Сина и Светия Дух!

О, колко скръб ме обладава от бесовските стрели! И да търпя не мога раните от тях, и нямам лекар, да наложи върху тях целебно действие: но ти, Николае, изцеление ми дай с елея на молитвите си, та да ти викам: радвай се, преподобни отче!

И сега и винаги и во веки веков, амин.

Радвай се, неизгаряща Къпино, която Моисей видя в Синай, и Стълбо, която Яков съзря, преблагословена Богородице Вечнодево!

Песен 9.

Нека всеки роден на земята човек се възрадва, от Духа просвещаван, нека безплътните по естество духовни същества да тържествуват, почитайки свещения празник на Божията Майка, и да викат: радвай се, всеблажена Богородице, чиста Вечнодево!

Светителю отче Николае, моли Бога за нас!

Обсипват ме стрелите на лукавия и греховните подбуди, ала с надежда се на твоята закрила към теб прибягвам, отче, за да прогониш от мен всички коварства на лукавия, та да ти викам: радвай се, Николае!

Светителю отче Николае, моли Бога за нас!

Ти посрами обезумелия Арий, пламъка на ересите погаси, ти чу заключените в тъмницата воеводи и „Радвай се!“ от тях прие; и ние, прочее, ти викаме, Николае: радвай се, всеблажений!

Слава на Отца и Сина и Светия Дух!

Ти чу Агрика някога и от Амир грабна сина му Василий и го представи на родителите му здрав, като го отне от сарацините; и аз те моля, Николае! — избави от геенския огън душата ми, цяла в недъзи и обвита от грехове.

И сега и винаги и во веки веков, амин.

Царице, родила Царя на всички и носила Носещия цялото творение: спаси мен, който те величае, пресвета Владичице!

Молитва

О всеблаги отче Николае, пастирю и учителю на всички, които прибягват с вяра към твоето застъпничество и с гореща молитва те призовават! Побързай скоро и избави стадото Христово от вълците, които го погубват, и всяка християнска страна огради и запази с твоите молитви от светски размирици, от земетресения, от нападение на чуждоземци, от междуособни войни, от глад, от наводнение, от насилие и от внезапна смърт. И както си помилвал тримата мъже, седящи в тъмница, и си ги избавил от царския гняв и посичане с меч, тъй помилвай и мен, който с уча, думите и делата си съм подобен на заключен в греховна тъмница, и ме избави от Божия гняв и вечното наказание! Нека по твоето ходатайство и с твоята помощ, но и по Своето милосърдие и благодат, Христос Бог да ми дари да преживея тихо и безгрешно живота си на тоя свят и да ме избави от поставяне от лявата Му страна, но да ме удостои да застана отдясно заедно с всички светии. Амин.

�	 В старин. текст „... от нетленната Дева“





